Bofbal verwyder dagga van verbode lys | Netwerk24
13 Desember 2019 12:04
In die bofbalspeler Tyler Skaggs se lykskouing is dwelms gevind. Foto: Getty Images
FoxNews berig volgens die nuwe beleid, wat in 2020 in aanvang neem, sal spelers wat positief toets vir natuurlike kannabinoïed, dieselfde behandeling ontvang as gevalle wat verband hou met alkoholmisbruik.
Voortaan sal alle monsters getoets word vir opioïed, fentaniel, kokaïen en sintetiese kannabinoïed. Spelers wat positief toets vir hierdie middels sal eers verwys word vir behandeling voordat oor moontlike tugstappe besluit word.
"Die opioïed-epidemie in die VSA is kommerwekkend," sê Dan Halem, ondervoorsitter van die MLB.
"Ons hoop dat hierdie ooreenkoms – wat geskoei is op beginsels van voorkoming, behandeling, bewustheid en opvoeding – sal help om die gesondheid en veiligheid van ons spelers te beskerm.
"Verder hoop ons om die publiek se bewustheid oor die risiko's en gevare van opioïed-medisyne te bevorder en 'n positiewe bydrae tot die nasionale diskoers oor hierdie belangrike onderwerp te lewer."
Die nuwe beleid kom maande ná die dood van die Los Angeles Angels-speler Tyler Skaggs (27), wat volgens 'n lykskouing dwelms, fentaniel en alkohol in sy lyf gehad het.